Πολιτειακό Νομοθετικό Σώμα της Νέας Υόρκης

Το Νομοθετικό Σώμα της πολιτείας της Νέας Υόρκης (αγγλικά: New York State Legislature), είναι το πολιτειακό νομοθετικό σώμα της αμερικανικής πολιτείας της Νέας Υόρκης. Το Νομοθετικό Σώμα της Νέας Υόρκης είναι διθάλαμο σώμα, που αποτελείται από μία κάτω βουλή, την Πολιτειακή Συνέλευση της Νέας Υόρκης και από μία άνω βουλή, την Γερουσία της Νέας Υόρκης.Η πολιτειακή Συνέλευση, αποτελείται από 150 βουλευτές, ενώ η πολιτειακή Γερουσία, αποτελείται από 63 μέλη.Αμφότερα τα σώματα, για τον Φεβρουάριο του 2022, ελέγχονται από το Δημοκρατικό Κόμμα, το οποίο διατηρεί υπερπλειοψηφία και στη Συνέλευση (107 μέλη) και στην πολιτειακή Γερουσία (42 μέλη). Επιπλέον το Νομοθετικό Σώμα της Νέας Υόρκης, αποτελεί το υψηλότερα αμοιβόμενο για τα μέλη του νομοθετικό σώμα στις Ηνωμένες Πολιτείες, με βασικό ετήσιο μισθό τα 120.000$. Οι εκλογές για την ανάδειξη των μελών του Νομοθετικού Σώματος, πραγματοποιούνται τον Νοέμβριο κάθε ζυγού έτους. Τα μέλη της Συνέλευσης και τα μέλη της Γερουσίας, υπηρετούν διετή θητεία. Δεν υπάρχει περιορισμός στην επανεκλογή των μελών. Το Πολιτειακό Νομοθετικό Σώμα της Νέας Υόρκης, συνέρχεται στο πολιτειακό καπιτώλιο, στην πρωτεύουσα της πολιτείας της Νέας Υόρκης, το Όλμπανι. Για την υπέρβαση ενός δυνητικού βέτο (αρνησικυρίας) από τον Κυβερνήτη της πολιτείας, σύμφωνα με το άρθρο IV και παράγραφο 7 του πολιτειακού Συντάγματος, απαιτείται η υπερπλειοψηφία (2/3) όλων των μελών και από τα δύο σώματα (42 ψήφοι από την Γερουσία και 100 ψήφοι από την Συνέλευση).

 Πρόεδρος της Γερουσίας, είναι σύμφωνα με το πολιτειακό Σύνταγμα της Νέας Υόρκης, ο εκάστοτε Αντικυβερνήτης της Νέας Υόρκης, ο οποίος δεν αποτελεί μέλος της Γερουσίας, αλλά μπορεί να δώσει καθοριστική ψήφο παρά μόνο σε περιπτώσεις ισοψηφίας. Η πολιτειακή Γερουσία, προεδρεύεται όταν δεν βρίσκεται ο Αντικυβερνήτης, από τον Αναπληρωτή Πρόεδρο της Γερουσίας. Πρακτικά το άτομο με την μεγαλύτερη ισχύ στην Γερουσία της Νέας Υόρκης, είναι ο Ηγέτης της Πλειοψηφίας, ο οποίος ελέγχει το νομοθετικό έργο, την ημερήσια διάταξη, καθώς και την ανάθεση των επιτροπών. Τρέχουσα Ηγεσία Πρόεδρος της Γερουσίας (Αντικυβερνήτης): Μπράιαν Μπέντζαμιν (Δ) Αναπληρώτρια Πρόεδρος της Γερουσίας: Άντρια Στιούαρτ-Κάζινς (Δ) Ηγέτης της Πλειοψηφίας: Η Αναπληρώτρια Πρόεδρος της Γερουσίας Αναπληρωτής Ηγέτης της Πλειοψηφίας: Μιχάλης Γιάνναρης (Δ) Ηγέτης της Μειοψηφίας: Ρομπ Ορτ (Ρ) Αναπληρωτής Ηγέτης της Μειοψηφίας: Άντριου Λάντσα (Ρ) Επικεφαλής στη πολιτειακή Συνέλευση της Νέας Υόρκης, σύμφωνα με το πολιτειακό Σύνταγμα της Νέας Υόρκης, είναι ο εκάστοτε Πρόεδρος της Συνέλευσης, ο οποίος είναι συνήθως βουλευτής, και εκλέγεται από τα μέλη της. Επίσης, ο Πρόεδρος της Συνέλευσης, αποτελεί το ισχυρότερο άτομο στη Συνέλευση. Τρέχουσα Ηγεσία Πρόεδρος της Πολιτειακής Συνέλευσης: Καρλ Έιστι (Δ) Ηγέτης της Πλειοψηφίας της Πολιτειακής Συνέλευσης: Κρίσταλ Πίπολς-Στόουκς (Δ) Ηγέτης της Μειοψηφίας της Πολιτειακής Συνέλευσης: Γουίλλιαμ Μπάρκλεϊ (Ρ) Για να θέσει κάποιο άτομο υποψηφιότητα για οποιοδήποτε από τα δύο σώματα του Πολιτειακού Νομοθετικού Σώματος της Νέας Υόρκης, πρέπει να πληροί τις εξής προϋποθέσεις: Να είναι πολίτης των Ηνωμένων Πολιτειών Να είναι κάτοικος στην πολιτεία της Νέας Υόρκης, τουλάχιστον για 5 χρόνια Να είναι κάτοικος στην περιφέρεια στην οποία θα θέσει υποψηφιότητα, τουλάχιστον 1 χρόνο. Κατάλογος πολιτειακών νομοθετικών σωμάτων των ΗΠΑ Νέα Υόρκη Κυβερνήτης της Νέας Υόρκης Πολυμέσα σχετικά με το θέμα στο Wikimedia Commons